
Hangfelvétel, szűrés és hanganalizálás/felismerés LabView programban

A dolgozat először tárgyalja a beszédfelismerés fejlődésének rövid történetét, majd rátér magára hangképző szervekre, mivel a beszédfelismerés megértéséhez elengedhetetlen a beszédképzést és a beszédet képző szervek működésének megértése. Majd felvázolja a keretrendszert és a programot, amiben a szerző az alkalmazást készítette.

A program egy formánsanalízisen alapuló mintaillesztéssel adja vissza a bemondott szavakat. A szavak egy adatbázisba vannak szövegesen betáplálva. Mind a formánsfrekvencia táblázat, mind a szótáblázat nem igényel nagy adatbázist, mindössze néhány kilobájt háttértárolót.

Később részletesen bemutatja a hangfelismerő program működési elvét és készítési fázisait, melyben leírást ad a program alapvető matematikai algoritmusairól, melyet a hanganalizáláshoz használ. A továbbiakban ismerteti az alkalmazás készítése során adódott problémákat, azok megoldásait. Végezetül bemutatja a program gyakorlati alkalmazása felé tett próbálkozásokat és fejlesztéseket, mely egy rendszer irányítását célozza meg.



